শাহজালাল বিজ্ঞান ও প্রযুক্তি বিশ্ববিদ্যালয়ের বাংলা বিভাগের শিক্ষার্থী মুহা. জাকির হোসাইন ২০১৩-২০১৪ সেশনের স্নাতকোত্তর পরীক্ষায় সিজিপিএ-৩.৭৪ পেয়ে প্রথম স্থান অধিকার লাভ করেছেন। ২০০৯-২০১০ সেশনে স্নাতক শ্রেণিতে ভর্তি হওয়া জাকির স্নাতক পরীক্ষায়ও সিজিপিএ-৩.৫৯ পেয়ে প্রথম হয়েছিলেন। বরিশাল জেলার গৌরনদী উপজেলার চন্দ্রহার গ্রামের বীর মুক্তিযোদ্ধা কে এম মোয়াজ্জেম হোসেন ও মনোয়ারা বেগমের তৃতীয় সন্তান জাকির ভবিষ্যতে বাংলা সাহিত্যে উচ্চতর ডিগ্রি নিতে ইচ্ছুক। জাকির সবার দোয়া প্রার্থী।